
Zápisnica o priebehu PTK
„DOSTAVBA A REKONŠTRUKCIA LOŽKOVEJ ČASTI NEMOCNICE S POLIKLINIKOU V SPIŠSKEJ NOVEJ VSI_STAVBA“

1. Identifikácia verejného obstarávateľa:
Názov: Nemocnica s poliklinikou Spišská Nová Ves, a.s., IČO: 365 973 50
Sídlo: ul. Jánskeho 1, 052 01 Spišská Nová Ves
Kontaktná osoba: Branislav Pramuk, +421 915 732 607, branislav.pramuk@svetzdravia.com
Adresa hlavnej stránky verejného obstarávateľa:
 https://www.procare.sk/nemocnica/nemocnica-s-poliklinikou-spisska-nova-ves-s/ 

[bookmark: _Hlk138661489]2. Identifikácia účastníka prípravných trhových konzultácií: Pre účely záznamu z prípravných trhových konzultácií (ďalej len „PTK“), ktorý je publikovaný na webovom sídle verejného obstarávateľa, je identifikácia účastníka anonymizovaná. Verejný obstarávateľ eviduje zoznam účastníkov PTK ako súčasť kompletnej dokumentácie k postupu zadávania zákazky.

3. Spôsob vykonania a priebeh prípravných trhových konzultácií:
Prípravné trhové konzultácie boli iniciované oslovením potenciálnych poskytovateľov predmetu zákazky prostredníctvom elektronického nástroja IS Josephine, za účelom možného doplnenia opisu predmetu zákazky, zistenia informácie o akceptovateľnej dodacej lehote, konzultácie k určeniu kritérií na vyhodnotenie ponúk a podmienok. Prílohami vyzvania bolo Oznámenie o začatí prípravných trhových konzultácií, príloha č. 1 Projektová dokumentácia (zdieľaná na externom úložisku), príloha č. 2 Formulár na prihlásenie sa do PTK a príloha č. 3 Okruh otázok PTK. Lehota na prihlásenie sa do PTK uplynula 21.08.2023 o 12:00:00 hod.
Účastníci PTK doručili verejnému obstarávateľovi prostredníctvom emailu a systému Josephine vyplnené požadované podklady. Verejný obstarávateľ pre zachovanie princípu transparentnosti zverejňuje odpovede od oslovených záujemcov na okruh otázok farebne odlíšené:  Oslovený záujemca č.1, Oslovený záujemca č. 2 
Verejný obstarávateľ v súlade s § 25 ods. 3 ZVO zverejňuje všetky informácie v takom znení, v akom odzneli, resp. vo forme v akej boli poskytnuté v rámci PTK.

1. Považuje účastník PTK dokumenty, ktoré poskytol verejný obstarávateľ, za dostatočné, určité a zrozumiteľné z pohľadu jednoznačného definovania predmetu zákazky, požiadaviek na predmet zákazky a zabezpečenia čestnej a transparentnej hospodárskej súťaže, ktorý bude umožňovať predloženie kvalifikovanej ponuky? Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku. Otázka zahŕňa aj nasledovné: 
· Aké iné informácie/dokumenty nad rámec poskytnutých dokumentov potrebuje hospodársky subjekt vedieť a poznať pre riadne ocenenie predmetu zákazky? 
· Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte ktorá časť to je a ako ju navrhujete upraviť. 
· Z hľadiska realizácie predmetu zákazky, ktorú časť plnenia predmetu zákazky považuje účastník PTK za najrizikovejšiu vo vzťahu k rozsahu a kvalite požadovaných prác a zadefinovaným požiadavkám. Ak účastník PTK identifikuje takéto riziko, pomenuje a popíše riziko, určí jeho mieru a navrhne opatrenia na elimináciu vo vzťahu k pripravovanej zákazke. 
Bez odpovede
Bez odpovede

1. [bookmark: _Hlk140568235]Je požadované technické prevedenie zákazky podľa Vás uskutočniteľné? 
Áno
Bez odpovede

1. [bookmark: _Hlk140568282]Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov, resp. by vytvoril skupinu dodávateľov?
S využitím subdodávateľov uvažujeme, vytvorenie skupiny bude závislé od podmienok účasti VO.
Sám, avšak aj za pomoci subdodávateľov; nad skupinou dodávateľov neuvažujeme

1. V prípade, ak by verejný obstarávateľ uvažoval o aplikovaní ďalšieho kritéria na vyhodnotenie ponúk ako je najnižšia cena, aké ďalšie kritérium odlišné od ceny považujete za primerané? 
Cena – lehota realizácie – záručný servis – kľúčové osoby
Termín realizácie

1. Ak by boli uplatnené aj ďalšie kritéria pre vyhodnotenie ponúk ako najnižšia cena, napr. časová realizovateľnosť, lehota výstavby či iné - akú váhu pre jednotlivé kritériá navrhujete?
60 -15 -15 -10
Cena 80 b, lehota 20 b

1. V prípade, ak by verejný obstarávateľ stanovil lehotu na predkladanie ponúk v dĺžke 30 kalendárnych dní odo dňa odoslania oznámenia o vyhlásení verejného obstarávania je táto lehota dostatočne dlhá na riadnu prípravu ponuky do vyhláseného verejného obstarávania alebo navrhujete inú dĺžku lehoty na prekladanie ponúk (v takom prípade prosíme o uvedenie aspoň rámcovej dĺžky navrhovanej lehoty na predkladanie ponúk)?
50 - 60 dní (lehoty EÚ vestník, SK vestník, náročnosť ocenenia).
Nepostačuje 30 dní, navrhujeme 45 dní a viac

1. Považujete lehotu dodania predmetu zákazky (prevzatie stavby) jún roka 2026 (06/2026) za primeranú a včas realizovateľnú, a to za predpokladu úspešného dokončenia verejného obstarávania približne do apríla 2024, kedy je časový predpoklad podpisu zmluvy so zhotoviteľom? Je dodávateľ schopný na takýto stavebný projekt alokovať kapacity (personálne, technologické, materiálové,...) tak, aby sa uvedená lehota stihla v požadovanom termíne? Vedel by hospodársky subjekt presnejšie odhadnúť časovú lehotu výstavby takéhoto objektu v mesiacoch na základe jeho odborných skúseností?
Lehotu dodania predmetu zákazky považujeme za dosť ostrú avšak stihnuteľnú pokiaľ nebude ovplyvnená vyššou mocou (prírodné katastrofy, vojna atď.).
Je to reálna doba realizácie

1. Je z predloženej dokumentácie dodávateľovi dostatočne zrejmé, že projekt je financovaný z Plánu obnovy a odolnosti a že lehota na prevzatie stavby (najneskôr 06/26) je v súvislosti s refundáciou nákladov hraničná? Plán obnovy a odolnosti SR predpokladá 100% vrátenie prostriedkov v prípade, že k prevzatiu stavby do 30.6.2026 nedôjde.
Áno je to zrejmé.
Bez odpovede

1. [bookmark: _Hlk140568643]Je pre Vás akceptovateľná požiadavka na vedenie odpadového hospodárstva elektronickým systémom, zaobstaranie ktorého by bolo súčasťou vašej dodávky?
Áno
Bez odpovede

1. Je pre Vás akceptovateľná požiadavka na prácu s komplexami / doplnkami / výrobkami od jedného výrobcu alebo výrobkami (aj od iného výrobcu), ktoré výrobca uvádza/odporúča ako kompatibilné / funkčné s jeho výrobkami? (Ako príklad je uvedená  požiadavka, že SDK steny majú byť celé v systéme 1 dodávateľa - napr. Knauf, Rigips, Siniat, iný...; a nie je žiaduce kombinovať profil jedného s doskou druhého).
Áno je to akceptovateľná požiadavka tam, kde sa dá aplikovať.
Je akceptovateľná

1. V prípade, ak máte akékoľvek iné postrehy alebo nápady k opisu predmetu zákazky, prosím uveďte ich.
Bez odpovede
Bez odpovede

4. Záver: Zápisnica je zverejnená na webovom sídle verejného obstarávateľa a v elektronickom systéme IS Josephine. Verejný obstarávateľ konštatuje, že závery z prípravných trhových konzultácií boli verejným obstarávateľom vyhodnotené, zapracované do projektovej dokumentácie a zároveň budú zapracované do súťažných podkladov k pripravovanému verejnému obstarávaniu.

